البحرالمتوسط: هوه بحر من المحيط الاطلسي يحيط به منطقة حوض البحر الابيض المتوسط موجود بين غرب اسيا وشمال افريقيا واوروبا ومساحته 2.5 مليون كيلومتر مربع (965000 ميل مربع) وبيربطه بالمحيط الاطلسي مضيق جبل طارق اللى عرضه 14 كيلومتر (9 ميل) بس. تكونت حضارات عظيمه على طول شواطيء شرق وجنوب وغرب وشمال البحر الابيض المتوسط فى العصور القديمه وكان البحر ده وسيله مهمه للتواصل الثقافي والتبادل التجاري فيما بين شعوبه، ودراسة تاريخ البحر الابيض المتوسط من اهم الحاجات اللى بتخلي الواحد يقدر يفهم كتير من المجتمعات الحديثة وازاى اتشكلت واتطورت، والبحر ده اتسمى متوسط لان البشر زمان وخصوصا في الشرق والجنوب كانو معتقدين جغرافيا ان البحر ده موجود فى وسط الارض (العالم) واعتقادهم الجغرافي ده اثبت خطاه طبعا وعلى الرغم من ده ما تغيرش جزء من اسمه وفضل متوسط كما هو؛ والبحر هذا سمي باسامي كثيرة جدا ومنها ان: الروم الايطاليين: سمي مارى نوسترام واللذي هو بحرنا. العرب الحجازيين: سموه البحر الأبيض المتوسط. البيزنطيين اليونانيين: سموه ميزوجيوس واللى بتعنى البحر المتوسط. العثمانيين التركمانستانيين: سموه اك دنيز واللى بتعنى البحر الابيض. البحر المتوسط موصول بالمحيط الاطلسي عن طريق مضيق جبل طارق من ناحية الغرب، وموصول كمان من ناحية الشمال الشرقي ببحر مرمره والبحر الاسود.